Каля млына невялікі будынак - гэта домік ці хатка завозніка. Завознік - чалавек, які прывёз зерне, г.зн. зрабіў завоз. Гэта не домік млынара, бо ён звычайна быў чалавек багаты і мог дазволіць сабе мець вялікі дом у бліжэйшай вёсцы. А вось для сваіх наведвальнікаў млынар ставіў невялікі гасцявы дом, дзе яны маглі адпачыць, перакусіць і нават пераначаваць з далёкай дарогі.